ஓரியல் கல்லூரி, ஆக்சுபோர்டு

ஓரியல் கல்லூரி (Oriel College) இங்கிலாந்தின் ஆக்சுபோர்டு நகரின் ஆக்சுபோர்டு பல்கலைக்கழகத்தின் அங்கமான கல்லூரி ஆகும். ஓரியல் சதுக்கத்தில் அமைந்துள்ள இக்கல்லூரிக்கு ஆக்சுபோர்டில் அரசரால் நிறுவப்பட்ட மிகத் தொன்மையான கல்லூரி என்ற பெருமை உண்டு; முன்பு இப்பெருமை பல்கலைக்கழக கல்லூரிக்கு உள்ளதாக கோரப்பட்டது. இந்த அரசத் தொடர்பால் இக்கல்லூரி அரசரின் கல்லூரி என்றும் அரசரின் கூடம் என்றும் அறியப்படுகின்றது. ஐக்கிய இராச்சியத்தின் ஆட்சியிலுள்ள அரசர் (1952 முதல், ஐக்கிய இராச்சியத்தின் இரண்டாம் எலிசபெத்) இதன் அலுவல்முறை வருநராக உள்ளார். நடுக்காலத்தில் இரண்டாம் எட்வர்டு அரசரின் ஆதரவில் ஆடம் டெ புரோமால் கட்டப்பட்ட துவக்க அடித்தளம் தூய மரியா கூடம் என அறியப்படுகின்றது. முதல் வடிவமைப்பில் ஒரு மேதகரும் பத்து அறிஞர்களும் கொண்டதாக திட்டமிடப்பட்டது; 16ஆவது நூற்றாண்டு வரை சிறியளவில் பட்டமேற்படிப்பை மட்டும் வழங்கி வந்த கல்லூரி பின்னர் பட்டப்படிப்பையும் வழங்கத்தொடங்கியது.இங்கிலாந்தின் உள்நாட்டுப் போரின்போது, அரசரின் ஆக்சுபோர்டு நாடாளுமன்றத்தின் மேதகு உறுப்பினர்களுக்கு ஓரியல் வசதிகளை வழங்கியது. கல்லூரியின் முதன்மை வளாகத்தில் நான்கு நடுக்கால கூடங்கள் உள்ளன: பெடெல் கூடம், புனித மேரி கூடம், புனித மார்டின் கூடம் மற்றும் டேக்லியின் தங்குமிடம். டேக்லியின் தங்குமிடம் கல்லூரி கையகப்படுத்திய மிகப் பழைய சொத்தாகும். ஆக்சுபோர்டிலுள்ள மிகப் பழைய கூடமும் இதுவே ஆகும். இக்கல்லூரியில் தற்போது 40 ஆய்வாளர்களும் (ஃபெல்லோ) 300 பட்டப்படிப்பு, 160 பட்ட மேற்படிப்பு மாணவர்களும் படிக்கின்றனர்; ஆண்களும் பெண்களும் கிட்டத்தட்ட சரிசமனாக உள்ளனர். ஓரியலின் குறிப்பிடத்தக்க முன்னாள் மாணவர்களில் இருவர்நோபல் பரிசு பெற்றவர்கள்; குறிப்பிடத்தக்க ஆய்வாளர்கள் ஆக்சுபோர்டு இயக்கத்தை முன்னெடுத்தவர்கள். மேற்சான்றுகள் வெளி இணைப்புகள் Official website Oriel JCR — the undergraduate body of the college Oriel MCR — the graduate body of the college Virtual Tour பரணிடப்பட்டது 2015-09-23 at the வந்தவழி இயந்திரம் Oriel College Boat Club The Oriel Lions — Oriel College Drama Society பரணிடப்பட்டது 2011-02-04 at the வந்தவழி இயந்திரம்